חדשות טובות
והימים ימי דמע וסער; מבקשת מקלט מול הים; אודים עשנים, כותרות עיתונים; והם שוב רוקדים על הדם; סגרתי לתמיד את הדלת; והטריקה מוסיפה להדהד; עכשיו עם רגל בחול, אני לומדת לזחול; לגלות את עצמי באמת; משאירה מאחור אהבות; מאפסנת בלב להבות; עכשיו הגיע הזמן לחדשות טובות; חדשות טובות; אני ואני מול המים; מלחמות והכוח כבר תש; כדי להמציא את עצמי, צריכה לשכוח אותי; ולהיזכר בכל יום מחדש; עכשיו כבר השמש שוקעת; אני שותה את הצבעים בקשית; בערבו של היום, אמצא לי מקום; ואני מתחילה מבראשית; 